KTR wants to watch Nannaku prematho movie
'నాన్నకు ప్రేమతో...' చూడాలి -కేటీఆర్
నాన్నకు ప్రేమతో.. సుకుమార్ దర్శకత్వంలో ఎన్టీఆర్, రకుల్ ప్రీత్ సింగ్ జంటగా వచ్చిన సినిమా టైటిల్ ఇది.
| Updated:
Feb 7, 2016, 06:52PM IST
నాన్నకు ప్రేమతో.. సుకుమార్ దర్శకత్వంలో ఎన్టీఆర్ , రకుల్ ప్రీత్ సింగ్ జంటగా వచ్చిన సినిమా టైటిల్ ఇది. సినిమా రీలీజ్‌కి ముందు, రిలీజ్ తర్వాత బాగా ప్రచారంలో వున్న పేరు ఇది. మళ్లీ ఆ తర్వాత.. అంటే ఇటీవలే జీహెచ్ఎంసీ ఎన్నికల ఫలితాలు వెలువడిన అనంతరం తెలంగాణ ముఖ్యమంత్రి కేసీఆర్ , ఆయన తనయుడు, రాష్ర్ట మంత్రి అయిన కేటీఆర్‌లని ఇద్దరినీ సూచిస్తూ సోషల్ మీడియా, న్యూస్ మీడియా ఇచ్చిన కాంప్లిమెంట్ కూడా ఇదే. తాజాగా కేటీఆర్‌తో మాట్లాడిన మీడియా సైతం ఇదే విషయాన్ని ప్రస్తావించింది. దీనిపై స్పందించిన కేటీఆర్.. '' నాన్నకు ప్రేమతో మూవీ చూస్తానని తారక్‌కి ప్రామిస్ చేశాను. కానీ ఈ ఎన్నికల ప్రచారంలో బిజీగా వుండటంతో ఆ సినిమా చూడలేకపోయాను. ఇప్పుడైనా ఆ సినిమా చూస్తాను'' అని తెలిపారు. ఇప్పుడీ వార్త కూడా మళ్లీ సోషల్ మీడియాలో హల్‌చల్ చేస్తోంది.